NaiveNeuron/SloPal huggingface dataset:
B. Hradecký, poslanec: (2009-04-21):
Správa bola predložená na základe § 38 ods. 3 zákona Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov. Ako gestorský výbor predseda Národnej rady Slovenskej republiky určil Výbor Národnej rady Slovenskej republiky pre financie, rozpočet a menu, ktorý pripraví správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Uvedenú správu v stanovenom termíne prerokoval Výbor Národnej rady Slovenskej republiky pre financie, rozpočet a menu uznesením č. 484 z 8. apríla 2009. Výbor odporučil Národnej rade Slovenskej republiky správu o výsledku hospodárenia Národnej banky Slovenska za rok 2008 zobrať na vedomie. Výbor Národnej rady Slovenskej republiky pre financie, rozpočet a menu ako gestorský výbor uznesením č. 502 z 15. apríla 2009 schválil správu Výboru Národnej rady Slovenskej republiky k správe o výsledku hospodárenia Národnej banky Slovenska za rok 2008. Určil mňa, poslanca Borisa Hradeckého, za spravodajcu výboru. Výbor mi uložil predložiť a preniesť správu na schôdzi Národnej rady Slovenskej republiky. Zároveň navrhol Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vysloviť súhlas, aby guvernér Národnej banky Slovenska Ivan Šramko správu uviedol a mohol vystúpiť v rozprave na schôdzi Národnej rady Slovenskej republiky. Návrh na uznesenie Národnej rady je prílohou tejto správy. Pán predsedajúci, skončil som, otvorte, prosím, rozpravu.
Novotný, Viliam, poslanec NR SR (2012-11-29):
Ďakujem pekne za slovo. Ďakujem všetkým, ktorí na mňa takto po ránu reagovali. Súhlasím s pánom poslancom Sulíkom. A bojím sa toho istého. Preto som chcel vystúpiť. A to som sa snažil povedať. A ešte raz to zopakujem. Tá moja obava spočíva v tom, že ak vláda nastaví neúmerne vysokú solidaritu, nebude to fungovať. Bude menej zdrojov vo verejnom zdravotnom poistení. A to ma vôbec neteší. Aj keď som z opozície alebo z koalície, alebo kde som, v ktorej pozícii, nemôže ma tešiť, keď vláda neúmerne vysoko nastavenou solidaritou reálne môže ohroziť príjmy do verejného zdravotného poistenia od ekonomicky aktívnych. Čo sa týka pána poslanca Hlinu, je to jeho názor, ja mu ho neberiem. Ale ja naozaj na základe toho, čo poznám a viem zo zdravotníckej ekonomiky, tvrdím, že mala by existovať odvodová neutralita. Ta odvodová neutralita spočíva v tom, že pravidlá, ktoré sú pre príjmy fyzickej osoby, teda pre mzdy, by mali byť zachované aj ako pravidlá pre odvody z iných príjmov fyzických osôb. Čiže ak dnes je to 14 % z trojnásobku priemernej mzdy ako maximálny vymeriavací základ a pri dividendách je to 10 % z trojnásobku priemernej mzdy, vedel by som sa dohodnúť s pani ministerkou, aby aj pri dividendách to bolo 14 % z trojnásobku priemernej mzdy. Ale to, čo navrhuje vláda, 14 % z päťnásobku priemernej mzdy pri mzde a 14 % z desaťnásobku priemernej mzdy pri dividendách, čo sa ešte dokonca môže spočítavať, čiže nie je ani vylúčené spočítavanie, znamená, že v najhoršom prípade môže niekto zaplatiť 14 % z 15-násobku priemernej mzdy. A to nie je odvodová neutralita, ale zlodejstvo.
B. Bugár, podpredseda NR SR: (2002-02-15):
(Hlasovanie.) Prítomných je 89 poslancov, za návrh 84, zdržali sa 4, nehlasoval 1. Konštatujem, že pristúpime k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa pánov poslancov, či má niekto návrhy v rámci tretieho čítania podľa § 85. Nie je to tak. Vyhlasujem rozpravu za skončenú. Nech sa páči.
B. Bugár, podpredseda NR SR: (2004-04-06):
(Hlasovanie.) Prítomných je 131 poslancov, za návrh 55, proti 43, zdržalo sa 33. Alternatívu č. 1 sme neschválili. Nech sa páči. V. Horák, poslanec: Ale tým, že sme hlasovali o alternatíve č. 1, sme automaticky neodsúhlasili ani body v druhej alternatíve.
Danko, Andrej, podpredseda NR SR (2024-01-16):
Pán poslanec Lackovič.
Benčík, Ján, poslanec NR SR (2020-11-12):
No, na predrečníka s tým, čo hovoril pán Susko, veľký problém nemám, len by som chcel pripomenúť jedno, v akej situácii sa nachádzame. A tú situáciu ilustruje e-mail, ktorý mi poslal jeden pán z Čadce: „Včera sme sa rozlúčili s naším milovaným tatom Jozefom T. S ťažkým zápalom pľúc sedel osem hodín minulú stredu v nemocnici v Čadci. Bola plná. Až večer ho previezli cez štyri okresy do Považskej Bystrice. Zomrel na druhý deň večer na COVID oddelení. Sanitky tu počujeme ďaleko častejšie ako inokedy.“ Ďakujem.
M. Fedor, poslanec: (2009-12-02):
Navrhovaná novela vracia obsah pôvodnej právnej úpravy, ktorá bola platná od roku 2004 a ktorá bola vtedy prijatá širokým konsenzom vtedajších koaličných aj opozičných poslancov, o čom svedčí aj fakt, že za tento návrh zákona hlasovali poslanci Kaliňák, Baška aj Fico, ako aj jeden z predkladateľov neskoršej novely z roku 2008, ktorá v konečnom dôsledku úplne zmenila celkový zámer zákona. Pôvodným zámerom zákona, za ktorý hlasovali všetci spomínaní vtedy poslanci Národnej rady, bolo umožniť mestám a obciam bezodplatne a v čo najkratšom čase získať vlastnícke právo nad nehnuteľnosťami vo vlastníctve štátu, ktoré boli vyhlásené za prebytočné a ktoré štát nie je celkom schopný efektívne využívať. Základným prínosom pôvodného zákona a teda aj v súčasnosti navrhovanej novely je, že zákon zaručuje nekomplikovaný transparentný proces bez zbytočnej byrokracie, minimalizuje riziko rôznych machinácií a odstraňuje centralizmus v rozhodovaní o tom, ako nakladať s prebytočným nehnuteľným majetkom. Dôvodom predloženia tejto novely zákona je snaha odstrániť centralizmus, byrokraciu a snaha o efektívnejšie využitie nehnuteľného majetku predovšetkým v správe ministerstva obrany, ktorý štát už nepotrebuje tak, aby zástupcovia miest a obcí mohli rozhodnúť o tom, ako využiť tento majetok lepšie v prospech občanov. Aj obce a mestá sú súčasťou verejnej správy. Aj ony tvoria tento štát. Napokon predkladaný návrh eliminuje možnosti machinácie so štátnym majetkom. Predmetný štátny majetok nehnuteľností prebytočný je v súčasnosti rozpredávaný pod hlavičkou špeciálneho ponukového konania, v ktorom sa cena majetku môže znížiť až o 70 %. Samotný fakt, že konečná predajná cena niektorých konkrétnych nehnuteľností sa môže pohybovať na úrovni 30 % z pôvodne znalcom určenej ceny, je dokonalou ilustráciou, ako sa hospodári s dotknutým majetkom. Podľa v súčasnosti platného zákona sa môže týmto spôsobom dokonca rozpredávať aj majetok, ktorý bol z platnosti pôvodného zákona vyňatý. Ide konkrétne o lesný majetok štátu a pozemky, ktoré tvoria poľnohospodársky pôvodný fond alebo doň patria. Rezort obrany už tretí rok uvádza v kapitole príjmov asi 1 mld. v slovenských korunách príjmy z predaja takéhoto majetku. Je to však chiméra. Prínos z predaja týchto nehnuteľností je v porovnaní s odhadom mizivý, predáva sa cez krízu, predáva sa za 30 % odhadovej ceny. Úradníci v Bratislave rozhodujú, kto bude vlastníkom a ako budú využívané priestory, často v centrách slovenských miest. Konkrétnym výsledkom platného zákona je lacné rozpredávanie nehnuteľností a pozemkov. Pôvodný zákon tak úplne stráca svoj zmysel, pretože nejde o prevod, ale o predaj, resp. privatizáciu štátneho majetku. Dámy a páni, podporou tejto novely hlasujete za menej byrokracie a za menej centralizmu, za prehľadnosť v nakladaní s prebytočným nehnuteľným majetkom štátu a za podporu miest a obcí. Zároveň hlasujete proti výpredajom štátneho majetku a možným machináciám s ním. Ďakujem vám za pozornosť i podporu.
Blanár, Juraj, podpredseda NR SR (2023-06-27):
Pán poslanec Taraba, nech sa páči.
Matovič, Igor, poslanec NR SR (2016-10-21):
Ďakujem všetkým za konštruktívne poznámky alebo faktické poznámky. A špeciálne by som si dovolil, teda ako samostatnú kapitolu, reagovať na pána poslanca Číža, ktorý teda sa cítil dotknutý a hovoril teda, že som ho veľmi urazil tým, že som ho spomenul v súvislosti s Tic Tacom. A hovoril teda, že som pošliapal jeho ústavné právo na ochranu osobnosti a nejako nerešpektujem elementárny štandard ľudskej komunikácie. Naozaj, pán kolega Číž, sa vám hlboko ospravedlňujem, že som použil vaše meno a priezvisko s príkladom toho, že si môžete dať v tejto rokovacej sále z akéhokoľvek dôvodu jeden Tic Tac do úst a že som si vás teda dovolil akýmkoľvek spôsobom spomenúť v tejto rozprave.
Glváč, Martin, podpredseda NR SR (2017-11-30):
Pani poslankyňa, chcete položiť doplňujúcu otázku? Nie je tomu tak. Ďakujem. Ďalšia otázka je od pána poslanca Miroslava Beblavého, ale je totožná s otázkou č. 3. Pán poslanec, trváte na nej? Áno, takže ju prečítam. „Vážený pán minister, začínajúcej ekonómke pracujúcej v súkromnom sektore garantuje štát minimálnu mzdu 609 eur, ak je ale začínajúca ekonómka verejným zamestnancom, napríklad na základnej škole, jej tabuľkový plat dosiahne 468 eur a je tak na svojich nárokoch štátom ukrátená. Kedy túto diskrimináciu odstránite?“ Nech sa páči.
Grendel, Gábor, podpredseda NR SR (2021-01-14):
Ďakujem pekne. Jedna faktická poznámka. Končím možnosť prihlásiť sa s faktickými. Pán poslanec Suja.
Tabák, Romana, poslankyňa NR SR (2022-05-24):
Ďakujem za slovo. Pán poslanec Nemec, plne s vami súhlasím a ja tento návrh tohto zákona určite podporím. Päťdesiat eur pomôže rodičom, aby dali svoje deti na zmysluplné aktivity. Pomôžeme športovým klubom, ktoré sa starajú o pohyb a zdravie detí. Čím všetkým šport obohatí vaše deti? Odolnosť, plnenie povinností a formovanie sebadisciplíny, správne využívanie voľného času, pevnejšie rodinné väzby. Prepáč, môžeš toto? (Rečníčka sa obrátila na svoju prísediacu kolegyňu.) Ďakujem pekne. Tréner Miloš Šolc, nebohý už tréner, tréner víťaza Wimbledonu Kodeša raz povedal: Športom k pestovaniu charakteru, zdravý rozvoj ducha a tela. Športom k pravdivosti, čestnosti a úcte. Ja pevne verím, že, milé deti, že sa rozhodnete pre tenis, ale pre hocičo, čo sa rozhodnete, tak proste verte si a verte, že sky is the limit.
Bugár, Béla, podpredseda NR SR (2018-05-29):
Áno, máte pravdu, samozrejme. Vyhlasujem prestávku do 11.30 hod. (Prestávka.) (Po prestávke.)
M. Hort, podpredseda NR SR: (2008-09-18):
O ospravedlnenie svojej neúčasti na dnešnom rokovacom dni písomne požiadali: podpredseda Národnej rady Slovenskej republiky pán Viliam Veteška, poslanci Rudolf Bauer, Ferdinand Devínsky, Jozef Liška, Ján Slota a Jozef Šimko. Pristúpime k prerokovaniu štyroch bodov programu, ktorých predkladateľom je z poverenia vlády Slovenskej republiky minister hospodárstva Ľubomír Jahnátek, ktorého týmto vítam na rokovaní Národnej rady. Najskôr budeme rokovať v druhom čítaní o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie tzv. atómový zákon a o zmene a doplnení niektorých zákonov v znení neskorších predpisov . Vládny návrh zákona ste dostali pred prvým čítaním ako tlač 635 a spoločnú správu výborov máte ako tlač 635a. Pán minister, prosím, ujmite sa slova a odôvodnite vládny návrh zákona. Nech sa páči.
Kollár, Boris, predseda NR SR (2021-07-23):
Ďakujem. Evidujem štyri faktické poznámky. S prvou vystúpi pán poslanec Schlosár. Nech sa páči, máte slovo.
Paška, Pavol, predseda NR SR (2014-03-26):
Faktické poznámky páni poslanci Chren a Mikloško. Končím možnosť sa prihlásiť.
Šimečka, Michal, podpredseda NR SR (2024-04-23):
Ďakujem pekne. Pán minister sa prihlásil do rozpravy.
M. Dzurinda, predseda vlády SR: (2002-05-23):
Po druhé. Som rád, že ste sa dotkli správy Medzinárodného menového fondu. V priebehu niekoľkých dní bude známa. Rád sa budem o tejto správe Medzinárodného menového fondu s vami rozprávať, pán poslanec. Netvrdím, že nemáme problémy. Netvrdím, že každý rok v krajine tranzitívnej, ktorá si naplánuje deficit štátneho rozpočtu na úrovni povedzme 3,5 až 3,9 % HDP, sa netreba týmto témam venovať a byť opatrný. To naozaj nechcem tvrdiť. Ale reči o rozvrate sú absolútne nepravdivé a krajne nezodpovedné. Absolútne. I. Presperín, podpredseda NR SR: Ďakujem, pán premiér. Ďalšiu otázku vám položil pán poslanec Pavol Kanis. Znie takto: „Vážený pán predseda, iste si pamätáte vaše vystúpenie pri odpočte vládnutia koalície HZDS, SNS, ZRS v júni 1998. Ja si pamätám aj ich obsah. Nechápem, prečo nechcete vystúpiť s odpočtom vlády, ktorej som bol aj ja členom? Môžete vaše vyjadrenie, že nebudete dávať Národnej rade Slovenskej republiky odpočet vlády za roky 1998 až 2002, vysvetliť?“
Senko, Ján, poslanec NR SR (2011-02-02):
Ďakujem za slovo. Pán poslanec, vy tiež na pôde parlamentu nevyužívate práve najvyberanejší slovník a urážate aj kolegov poslancov dosť často. Takže treba sa pozrieť aj na seba. Dotkli ste sa práv národnostných menšín, dokonca aj toho, aké majú možnosti na uplatňovanie si svojich práv aj príslušníci maďarskej menšiny. Myslím si, že ste nehovorili celkom pravdu, pretože Slovenská republika patrí medzi tie krajiny v Európe, ktoré neupierajú práva národnostným menšinám, ale ich práveže rozvíjajú, sa snažia vytvoriť čo najlepšie podmienky pre národnostné menšiny. Treba sa na túto problematiku bližšie pozrieť. Predchádzajúca vláda z jasných dôvodov prijala zákon, ktorý napádate a ktorý má svoju vlastnú históriu. Dnešná opozícia, poslanci, prišla s návrhom novely oveľa skôr, ako vy, keď deklarujete nejaký pozmeňujúci návrh zákona alebo pozmeňujúce návrhy do zákona. Nepoznáme to znenie, nemáme o čom hovoriť, ale myslím si, že by bolo dobré, keby ste tento návrh, ktorý je tu, podporili a možno podporili aj svoje vlastné snaženie. Ďakujem.
Matej, Ondrej, poslanec NR SR (2011-02-11):
Ďakujem pekne za slovo. Vážený pán predseda, vážené panie poslankyne, vážení páni poslanci, dovoľte mi, aby som vystúpil ako spravodajca Výboru Národnej rady Slovenskej republiky pre financie a rozpočet k návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 231 o štátnej pomoc v znení neskorších predpisov a ktorým sa mení a dopĺňa zákon Národnej rady Slovenskej republiky č. 233 o súdnych exekútoroch a exekučnej činnosti a o zmene a doplnení ďalších zákonov v znení neskorších predpisov (tlač 251). Predseda Národnej rady Slovenskej republiky svojím rozhodnutím č. 249 zo dňa 9. februára tohto roku pridelil nášmu výboru uvedený návrh prerokovať v skrátenom legislatívnom konaní. Dovoľte, aby som vás informoval, že výbor so skráteným legislatívnym konaním súhlasil a prijal uznesenie č. 133 zo dňa 9. februára 2011. Ďakujem pekne za slovo, pán predseda.
Pčolinský, Peter, podpredseda NR SR (2023-02-07):
S ďalšou faktickou pán poslanec Dostál.
Pellegrini, Peter, predseda NR SR (2015-01-29):
Ďakujem pekne, pán minister. Pýtam sa, pán poslanec, či máte doplňujúcu otázku. Nech sa páči, doplňujúca otázka, pán poslanec.
Paška, Pavol, predseda NR SR (2013-02-05):
(Hlasovanie.) 140 prítomných, 130 proti, 10 sa zdržalo. Tento bod sme neschválili.
Danko, Andrej, podpredseda NR SR (2023-11-21):
Pani poslankyňa Turčanová.
Dubéci, Martin, poslanec NR SR (2023-12-18):
Ďakujem za slovo, pán predsedajúci. Ja som sa chcel tradične poďakovať za vystúpenie pani poslankyni Kosovej a bolo to odborné, k veci. A to, čo možno sa stalo, je aj to, že nám pripomenula vlastne, o čom by táto rozprava mohla byť, keď sa bavíme napríklad o tom ministerstve športu. Lebo mnohí si tu to predstavujú ako nejaký orgán pre funkcionárov, ale tak keď vytvárame nejakú novú inštitúciu, tvoríme nejakú verejnú politiku, tá má mať nejaké ciele. Cieľom tohto ministerstva by bolo byť napríklad zlepšenie zdravotnej situácie mladých, zníženie počtu predchádzateľných úmrtí, čo je proste obrovská téma, prevencia a tak ďalej. A ako ja viem, že to je už taký môj opakujúci sa motív, lebo nemáme odpoveď na nič, tak, čuduj sa svete, nemáme odpoveď ani na to, že akým spôsobom chceme celkovo koncepčne pristupovať k tvorbe politík v oblasti športu a ich vzťahu so zdravím našej populácie, najmä mladých. Takže opäť bez odpovede, lebo ja som už mal takú nádej, keď som videl, že pán minister Kaliňák sa zjavil v pléne. On sa tu tak vždy zvykne zjaviť po deviatej večer a neviem, keď zájde slnko (hovorené so smiechom), tak je tu zrazu, zrazu sem príde (smiech v pléne), zniekadiaľ sem proste príde a je taká, taká, už aj chcel, aj chcel, ja som to videl, že chcel, ale niečo v ňom, niečo v ňom proste zabránilo, aby sa do tej rozpravy zapojil. Tak možno, keď tu vidím rodinných príslušníkov, tak možno oni, ktorí na tom TikToku teda majú teda najhustejšie vyjadrenia, aké vidím na slovenskom politickom internete, naozaj najhustejšie vyjadrenia, tak možno keby, keď už sedia v tom parlamente, tak možno by povedali niečo aj v tom pléne. Ďakujem pekne.
Jurinová, Erika, podpredsedníčka NR SR (2012-09-12):
Nech sa páči, pán poslanec Viskupič.
Sulík Richard, predseda NR SR (2011-09-13):
Nech sa páči, pán Kaliňák, vy môžete.
Bublavý, Dušan, poslanec NR SR (2014-12-12):
Pani kolegyňa, naozaj je treba komplexne pozerať na problém, čo sa týka Carga. A toho dotyčného pána ja naozaj, naozaj ho poznám a niekoľkokrát som mu aj finančne pomohol v jeho náročnej a ťažkej situácii, ale zdravie, zdravie mu vrátiť nedokážem, tam je treba, aby sa ozaj on venoval svojmu zdraviu.
Žiga, Peter, podpredseda NR SR (2023-11-16):
Vážené panie poslankyne, vážení páni poslanci, všetkým vám prajem príjemný dobrý deň. Začneme popoludňajším rokovaním Národnej rady. Vítam medzi nami aj pána predsedu vlády Roberta Fica a jeho kolegov ministrov. V súlade so zákonom o rokovacom poriadku nasleduje hodina otázok , ktorú týmto otváram. Do včera do dvanástej hodiny boli položené tri otázky na predsedu vlády a deväť otázok na členov vlády. Overovatelia schôdze vyžrebovali ich poradie. Upozorňujem všetkých, že na otázky poslancov, ktorí nie sú prítomní v rokovacej sále, sa neodpovedá. Konštatujem, že otázky dnes položil len pán poslanec Dostál, ktorý v rokovacej sále je, takže budeme pokračovať. Budeme mať prvýkrát skúšku s týmto hlasovacím zariadením na hodine otázok a na interpeláciách, takže verím, že všetko bude fungovať, ako má. Prosím teraz pána predsedu vlády, pána Roberta Fica, aby oznámil, kto z členov vlády bude odpovedať na otázky za neprítomných členov vlády. (Reakcia z pléna.) Nevidím vás, pán poslanec, v rámci... (reakcie z pléna), pán poslanec, určite vám nezoberiem právo položiť procedurálny návrh, ale až po hodine otázok. Počas hodiny otázok neviem, prečo by ste mali pokladať... ja som otvoril hodinu, ja som otvoril o štrnástej hodine hodinu otázok. Pán predseda vlády, nech sa páči. Skúste sa zapnúť.
Bugár, Béla, podpredseda NR SR (2019-05-21):
Vážené panie poslankyne, páni poslanci, prosím, aby sme sa ukľudnili, pristúpime k jednotlivým hlasovaniam. Predtým ešte dovoľte mi privítať na balkóne návštevníkov z Jednoty dôchodcov zo Svidníka. Buďte vítaní! (Potlesk.) Takže najprv prosím teraz pána poslanca Balódiho, aby uviedol hlasovanie v prvom čítaní. (Ruch v sále.) Páni poslanci! (Reakcia z pléna.) Pani poslankyňa Krištúfková, procedurálny návrh.
Laššáková, Jana, podpredsedníčka NR SR (2015-09-30):
Na vystúpenie pána poslanca dve faktické poznámky, pán poslanec Přidal, pán poslanec Kuffa. Končím možnosť prihlásiť sa s faktickými poznámkami. Nech sa páči, pán poslanec Přidal.
Hrnčiar, Andrej, podpredseda NR SR (2018-02-14):
Dávam slovo spravodajcovi, ktorého určil navrhnutý gestorský výbor pre sociálne veci, poslancovi Jozefovi Mihálovi. Nech sa páči, pán poslanec.
Paška, Pavol, predseda NR SR (2014-05-29):
Poprosím do zápisu. Pán predseda výboru Blaha.
Chmel, Rudolf, poslanec NR SR (2012-04-04):
Ďakujem pekne. Zvolávam výbor pre ľudské práva a národnostné menšiny do č. 149 na 1. poschodí. Ďakujem.
Mikloško, Jozef, poslanec NR SR (2015-05-06):
Ja chcem podčiarknuť to, že pôsobnosť ľudských práv by mal mať nejaký podpredseda vlády, ktorý by to mal vyslovene ako hlavnú kompetenciu. V minulosti to tak bolo, pán poslanec Chmel ním bol a tým pádom, samozrejme, mal ďaleko väčšiu kapacitu na riešenie, pretože to je, by som povedal, medzirezortná, medziministerská problematika. Ľudské práva patria kdekade. Aj tak sa to dá riešiť, že ministerstvo spravodlivosti bude tým gestorom, čo sa týka ľudských práv. Samozrejme, je to vtedy zúžené. Ja si myslím, že by mali aj peniaze byť tam, kde táto kompetencia je. To, že to tak nie je, je zvláštne, že peniaze aj projekty, relatívne veľa peňazí ostane tam, a teda rada vlády a ľudské práva budú na ministerstve spravodlivosti. Toto by sa malo ešte podľa mňa doriešiť. Ja som mal dva roky túto kompetenciu vo federálnej vláde, bol som podpredseda vlády pre ľudské práva a bolo tam čo robiť. Problematika ľudských práv, najmä individuálnych, je stále problémom na Slovensku a stále bude. Ja sa prihováram, aby aspoň budúca vláda rozmýšľala o tom, že túto kompetenciu dá na úroveň podpredsedu vlády, tak ako to bolo v minulosti. Ďakujem.
Žiga, Peter, podpredseda NR SR (2024-01-18):
Pán poslanec Prostredník.
Grendel, Gábor, podpredseda NR SR (2020-03-24):
Mali by ste reagovať na predrečníka, pán poslanec.
Pročko, Jozef, poslanec NR SR (2024-05-10):
Marián, vôbec ste to netrafili. Môžeme vami hádzať hrach na stenu, Marián. Vôbec nepočúvate, čo vám rozprávame, vy si idete svoje. Absolútne súhlasím s tým, že koncesionárske poplatky sa zrušili, pretože verejnoprávna televízia má byť platená z verejných zdrojov. To bolo úplne super. Ja som za to hlasoval, pretože som robil od ´93. roku v štyroch televíziách. To, že progresívci majú na to iný názor, je ich vec. Pretože, Marián, vy ste urobili z RTVS svojho sluhu, pretože ste im znížili rozpočet a povedali ste, ak nebudete slúžiť nám, tak nedostanete viacej peňazí. Toto ste, Marián, robili a presne robíte teraz to, čo sa, čo sa deje všade v diktatúrskych krajinách, že idete spraviť z verejnoprávnej televízie televíziu, ktorá má slúžiť Ficovi, Pellegrinimu, Dankovi. Má slúžiť vám. Idete vrátiť Kapustove časy, kedy tí redaktori robili naozaj fašírky a mleli to takým spôsobom, že normálny človek nemal šancu v tej televízii. Dostávali sa tam takí ako házedéesáci, veď tuná pán Jarjabek by o tom vedel veľa porozprávať. Takže toto bolo, ale my odvolávame ministerku kultúry za to, čo robí. Za jej nekompetentnosť. Za to, že dosadzuje do funkcií svoje kamarátky, ktoré majú dve deti, pretože tie, ona musí byť odborníčka, keď má dve deti. Za to, ako sa správa k médiám, pretože ministerka kultúry má povinnosť odpovedať všetkým médiám a ministerka kultúry nemá diktovať, ktorý herec. Marián, viete, on povedal, že nemá rád Šimkovičovú. Viete, v divadelných predstaveniach som aj ja veľakrát povedal na Mečiara veľa vecí, ale toto, čo predviedla pani ministerka, to je socializmus neskutočný. Zavolám si na koberček herca, ktorý o mne niečo povedal. A viete, keď ma niekto nemá rád, no nemá ma rád.
Hambálek, Augustín, poslanec NR SR (2017-09-14):
Pán predseda, hlasovali sme o bodoch spoločnej správy. Môžeme teraz pristúpiť k hlasovaniu o pozmeňujúcich návrhoch podaných v rozprave. Najskôr budeme hlasovať o návrhu pani poslankyne Pfundtner, ktorý má deväť bodov. Pán predseda, dajte, prosím, hlasovať o bodoch 1 až 9 pozmeňujúceho návrhu pani poslankyne Pfundtner.
Laššáková, Jana, podpredsedníčka NR SR (2012-09-25):
Na vystúpenie pána poslanca s faktickými poznámkami pán poslanec Matovič, pán poslanec Bublavý. Končím možnosť prihlásiť sa s faktickými poznámkami. Pán poslanec Matovič, nech sa páči.
Hrnčiar, Andrej, doterajší podpredseda NR SR (2020-03-20):
Pán poslanec Marek Hattas.
Laššáková, Jana, poslankyňa NR SR (2011-06-02):
Ja viac-menej by som len chcela poďakovať pani ministerke za to, že sa tie práce ukončujú a je to prísľub, pretože je to budova, ktorá je pamiatkovo chránená. Súdy v Banskej Bystrici, aj krajský, aj okresný, sú po rôznych miestach a tá budova je naozaj veľmi pekná a bude teda dobré, aby slúžila svojmu účelu.
V. Novotný, poslanec: (2004-11-30):
Pán podpredseda, dajte, prosím, o tom hlasovať.
M. Jureňa, minister pôdohospodárstva SR: (2006-12-13):
Vláda Slovenskej republiky návrh zákona prerokovala a schválila ako vládny návrh zákona uznesením vlády č. 936 dňa 8. novembra 2006. Dôvodom na vypracovanie návrhu zákona je povinnosť Slovenskej republiky ako členského štátu Európskej únie prebrať ustanovenia smernice Európskeho parlamentu a Rady 2004/101/ES, ktorou sa mení a dopĺňa smernica 2003/87/ES o vytvorení systému obchodovania s kvótami emisií skleníkových plynov v rámci Spoločenstva s ohľadom na projektové mechanizmy Kjótskeho protokolu. Smernica umožňuje členským štátom Európskej únie povoliť používanie jednotiek zníženia emisií skleníkových plynov získaných z projektových aktivít v národných schémach obchodovania a v schéme Spoločenstva. Návrh zákona upravuje obchodovanie s jednotkami zníženia emisií skleníkových plynov vytvorených projektovými aktivitami, upravuje možnosť využívať jednotky zníženia emisií skleníkových plynov povinnými účastníkmi a dobrovoľnými účastníkmi schémy obchodovania na pokrytie svojich emisií z prevádzky až do výšky percentuálneho podielu pridelených kvót, ktorý sa určí v národnom pláne prideľovania kvót pre skleníkové plyny, ďalej upresňuje niektoré ustanovenia zákona, týkajúce sa uplatňovania mechanizmov obchodovania s emisnými kvótami. Zosúlaďuje podmienky a požiadavky zákona s ustanoveniami nariadenia Komisie č. 2216/2004 o normalizovaných a zabezpečených systémoch registrov. Aplikácia zákona napomôže znižovanie celkového množstva emisií, z čoho vyplýva jeho priaznivý dopad na životné prostredie. Predložený návrh zákona zabezpečuje úplnú transpozíciu vyššie uvedenej smernice. Pôvodne pripravený návrh bol v súvislosti s uskutočnením predčasných volieb do Národnej rady Slovenskej republiky 15. 3. 2006 vypustený z programu 60. schôdze Národnej rady. Návrh zákona ministerstvo životného prostredia opätovne v auguste 2006 predložilo na medzirezortné pripomienkové konanie. Po vyhodnotení pripomienkového konania návrh zákona prerokovala a s pripomienkami schválila legislatívna rada vlády a následne vláda Slovenskej republiky na svojom 19. rokovaní. Vážená pani predsedajúca, vážené pani poslankyne, vážení páni poslanci, verím, že predkladaný návrh zákona v prvom čítaní schválite tak, aby mohol byť predmetom prerokovania vo výboroch v rámci druhého čítania. Ďakujem.
Pellegrini, Peter, podpredseda NR SR (2020-09-24):
Pán poslanec Herák.
Stančík, Andrej, poslanec NR SR (2020-04-29):
Ďakujem za slovo. Ja si myslím, že pán premiér už naozaj má aj štikútku, pretože ho tu pri každom vystúpení poslancov SMER-u spomínajú, že kde je, aj keď sme už niekoľkokrát povedali, že pán premiér momentálne musí riešiť koronakrízu. Každopádne, keď sme už pri tej absencii, tak ja som si tu zatiaľ ešte nevšimol tento týždeň pána poslanca a predsedu Fica a keby teda nie, niet toho statusu o heroickom zachraňovaní pitného režimu v nemocnici v Ružinove, tak by som asi ani nevedel, že existuje. Ďakujem veľmi pekne. (Potlesk.)
M. Hort, podpredseda NR SR: (2007-11-29):
A preto ďalším vystupujúcim v rozprave, prihláseným už ústne, je pán poslanec Martin Kuruc. Pán poslanec, nech sa páči, máte slovo.
Paška, Pavol, predseda NR SR (2013-02-08):
Hlasujeme. (Hlasovanie.) 134 prítomných, 49 za, 2 proti, 83 sa zdržalo. Návrh zákona do druhého čítania sme neschválili. Pán poslanec Senko uvedie hlasovanie v prvom čítaní o návrhu poslancov Národnej rady Slovenskej republiky Miroslava Beblavého a Magdalény Vášáryovej na vydanie zákona, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov a o zmene a doplnení niektorých zákonov . Je to tlač 316.
Grendel, Gábor, podpredseda NR SR (2020-05-15):
Pán poslanec Baránik.
Bugár, Béla, doterajší podpredseda NR SR (2012-04-04):
Marian Záhumenský.
B. Bugár, podpredseda NR SR: (2002-02-08):
R. Vavrík, poslanec: Vážený pán podpredseda, vážený pán predkladateľ, vážení kolegovia, na základe rokovacieho poriadku, zákona o rokovacom poriadku Národnej rady mi dovoľte, aby som vystúpil ako určený spravodajca výborom pre verejnú správu. Úvodom si dovolím informovať o skutočnosti, že uvedený návrh zákona bol poslancom doručený v zákonnej lehote a boli splnené podmienky § 72 ods. 1 o rokovacom poriadku, t. j. 15 dní pred schôdzou Národnej rady, na ktorej sa uskutočnilo prvé čítanie. Predseda Národnej rady posúdil, či návrh spĺňa náležitosti podľa § 70 ods. 1 zákona o rokovacom poriadku a podľa legislatívnych pravidiel a zaradil ho na rokovanie tejto schôdze Národnej rady Slovenskej republiky v rámci prvého čítania. Ako spravodajca k tomuto prvému čítaniu si osvojujem stanovisko, že uvedený návrh spĺňa po formálno-právnej stránke všetky náležitosti návrhu zákona uvedené v § 67 a § 68 zákona o rokovacom poriadku Národnej rady. Vzhľadom na oprávnenia, ktoré pre spravodajcu vyplývajú z § 73 zákona Národnej rady o rokovacom poriadku Národnej rady, navrhujem, aby sa Národná rada uzniesla v zmysle § 73 ods. 3 písm. c) zákona o rokovacom poriadku a po rozprave aby bol návrh skupiny poslancov na vydanie zákona, ktorým sa upravia podmienky držania psov, uvedený pod tlačou 1288, aby bol prerokovaný v druhom čítaní. Súčasne odporúčam podľa § 74 ods. 1 zákona o rokovacom poriadku, aby bol tento materiál, tento návrh pridelený v druhom čítaní týmto výborom: ústavnoprávnemu výboru, výboru pre financie, rozpočet a menu, výboru pre pôdohospodárstvo a napokon gestorskému výboru, výboru pre verejnú správu. Ďalej za gestorský výbor navrhujem v súlade s citovaným návrhom predsedu Národnej rady, aby výbory prerokovali túto tlač v termínoch, ktoré majú pridelené, do 14. marca 2002, a gestorský výbor do 15. marca 2002. Pán predseda, toľko zo správy spravodajcu. Prosím vás, aby ste otvorili rozpravu.
Kollár, Boris, predseda NR SR (2023-02-17):
Prosím, prezentujme sa a hlasujeme. (Hlasovanie.) Prítomných 128 poslancov, za 89, proti 19, zdržalo sa 10, nehlasoval 1. Uvedené sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Blaha, Ľuboš, podpredseda NR SR (2023-11-23):
161. Pán poslanec Tibor Gašpar.
B. Bugár, podpredseda NR SR: (2005-09-21):
Pani poslankyňa, nech sa páči.
Zmajkovičová, Renáta, podpredsedníčka NR SR (2013-04-30):
V rozprave vystúpi pán poslanec Hlina, nech sa páči, máte slovo.
P. Hrušovský, predseda NR SR: (2003-10-21):
Teraz poprosím, aby z poverenia vlády Slovenskej republiky zaujal miesto pre navrhovateľov minister spravodlivosti a podpredseda vlády, ďalej pána poslanca Gála, aby zaujal miesto pre spravodajcov. Budeme pokračovať v rokovaní o vládnych návrhoch zákonov, o ktorých sme prerušili rokovanie na predchádzajúcej schôdzi Národnej rady. Uznesením Národnej rady bolo odložené hlasovanie o predložených návrhoch na túto schôdzu. Pán minister spravodlivosti ako predkladateľ za vládu Slovenskej republiky sa prihlásil s možnosťou vystúpiť. Chcem upozorniť, že vystúpením pána ministra sa otvára rozprava o tomto bode programu. Pán minister, teraz prerokúvame vládny návrh zákona, ktorým sa mení a dopĺňa zákon 141/1961 o trestnom konaní súdnom v znení neskorších predpisov, takže k tomuto návrhu otvárate rozpravu svojím vystúpením. Nech sa páči, pán minister.
Paška, Pavol, predseda NR SR (2012-10-23):
Faktické poznámky, páni poslanci Kaník a Blaha, končím možnosť sa prihlásiť. Pán poslanec Kaník.
Sulík, Richard, predseda NR SR (2011-09-13):
Pán poslanec Chren.
Maďarič, Marek, minister kultúry SR (2016-04-20):
Ďakujem pekne. Dámy a páni, ak bolí hlava pána poslanca Pčolinského, prípadne ďalších z toho, čo tu zaznieva, tak si uvedomte, že predovšetkým tu vystupujú opoziční poslanci tieto dva dni. Tak zvážte, či to je také naozaj, ale možnože máte aj pravdu, že to, čo sa tu hovorí z ich strany, aj vyvoláva nejaké také pocity. Tu zaznelo tvrdenie, že túto vládu zložili oligarchovia, mnohí ste sa k tomu vyjadrili, ale nič faktické a nové ste nepovedali. Vy sa obmedzujete len na proste toto vaše posolstvo, ktoré ja bez uvedenia dôkazov a faktov považujem za veľmi zhubné pre našu demokraciu. A myslím si to úplne vážne. A na druhej strane proste nechcete akceptovať, že táto vláda je výsledkom vôle ľudí a demokratickej väčšiny, ktorá podporila tie štyri strany, ktoré túto vládu zložili. A keď vás počúvam, a nielen tu, ale aj inde, tak vlastne sa mi zdá nielen logické, ale aj spravodlivé, že v opozícii sa vedľa seba ocitli ĽSNS, SaS, OĽANO a SME RODINA. Máte veľa podobných čŕt a veľa príčin, prečo práve ste sa ocitli v opozícii a prečo nie ste v nejakej vládnej konštelácii. Ďakujem. (Potlesk.)
Beluský, Martin, poslanec NR SR (2021-02-05):
Ďakujem za slovo, pán podpredseda. Vážený pán poslanec Blaha, váš prejav sa našim koaličným kolegom nepočúva veľmi dobre, a to práve preto, že všetko, čo ste povedali, bola iba, len čistá pravda. Ja som vás chcel nadovšetko trošku poopraviť, lebo vy ste hovorili, že bolo v podstate od začiatku jasné, že pán Lipšic bude špeciálny prokurátor, ale potom ste to neskôr aj povedali, teda, že s ním sa vlastne od samotného začiatku uvažovalo ako o generálnom prokurátorovi. Všetko bolo nachystané, zákon bol zmenený, podmienky boli upravené, len ich zastavila pani prezidentka. Tak sa rozhodli, že ho dajú teda na toho špeciálneho prokurátora a nakoniec vo funkcii, kde má byť najviac nepolitický kandidát alebo najviac nepolitický človek, bude ten najviac politicky exponovaný človek. Človek, ktorý bol minister vnútra, minister spravodlivosti, ktorý založil politickú stranu, ktorá je ešte aj dnes v súčasnej vládnej koalícii. Pán poslanec, ja vás chcem upozorniť, že už dneska vyšiel článok na denníku SME, kde už píšu, že pán Lipšic bude dnes o 16.30 zvolený za špeciálneho prokurátora, takže jediný, kto sa tu hrá na to, že vlastne ešte nevieme alebo že sú tu nejaké dohody, alebo nejaké vyjednávanie, sú len naši vládni kolegovia, pritom je už úplne jasné od samotného začiatku, že Daniel Lipšic bol od začiatku jasný človek, ktorý bude na pozícii tejto funkcie. A to, že to nepovedali nahlas, bolo len preto, lebo nemali odvahu to povedať, lebo sa za to hanbili, pretože sa nie je za čo chváliť, pretože takýto človek nemá čo robiť na pozícii ani generálneho, ani špeciálneho prokurátora.
J. Halecký, poslanec: (2007-10-23):
Chcem poukázať na to, že v podstate celý systém zdravotníctva možno, že od začiatku až doteraz sa reguluje dlhom, to znamená, že ambulancie, diagnostické ústavy sú v pozitívnom možno hospodárskom výsledku, avšak nemocnice skoro všetky balansujú na úrovni dlhov alebo možnože vyrovnaného rozpočtu. Vidím chybu v tom, že to je možnože nesprávna politika všetkých vlád a možno celého štátu, pretože už len výkony, ktoré robia zdravotnícke nemocničné ústavné lôžkové zariadenia sú podfinancované zjavne a evidentne, vykrývajú sa do výšky 80 % a za takýchto podmienok dosahovať zisk alebo, aby nemocnice mohli dobre hospodáriť, je nemožné. Platy zdravotníkov sú polovičné, ako by bolo žiaduce. Technika je zastaraná, je zhruba na úrovni 10 rokov jej životnosti a dokonca nemáme ešte ani vyčíslenú úroveň zdravotníckych výkonov. To znamená, že my nemáme ani odvahu povedať, že operácia toho stojí toľko a my ako zdravotné poisťovne, eventuálne ako štát vykrývame v 100  %,  v 90  % alebo, aby tieto nemocnice fungovali v 110 %. To znamená, že už celý systém financovania lôžkových zariadení je chybný a obávam sa, že úmyselne je dlh považovaný... (Prerušenie vystúpenia časomierou.)
Kozelová, Monika, poslankyňa NR SR (2020-07-24):
Pán Blanár, ja len tak v krátkosti. Včera som si pozrela príhovor pána poslanca Fica v angličtine, a teda poviem vám, tiež to bol zážitok. Niečo medzi indickým taxikárom a ruským turistom v Dubaji. Celý váš príhovor, sa nás pýtate, či nám niečo nevadí. Tak ja len tak v skratke, vadí. Vadí mi vaša demagógia, váš povýšenecký prejav, kde sa na nás obraciate ako na nesvojprávne deti na základke. Dovoľte, aby som vám povedala, a nielen za seba, ale za všetkých mojich kolegov, že my sme svojprávni ľudia, rozmýšľajúci a slušní a pripravení bojovať za svojich voličov. Ja chápem, že na nás upierate svoj pohľad smutného bernardína, ale verte tomu, že vás chápeme. Ťažko hovoriť k vlastným, to by tu museli byť. Ja len pevne verím, že toto bol váš posledný monológ tohto divadelného predstavenia, lebo ak takéto výmysly budeme musieť počúvať po každom príspevku v rozprave, tak amen, tma. Fakt dúfam, že tento bol posledný.
Vaľová, Jana, poslankyňa NR SR (2013-12-18):
Pán predseda, ja si myslím, ja to tak zrejme ukončím, ale musím povedať, že sa musím pána predsedu Pašku a všetkých zastať a poviem prečo. V českom parlamente jednoznačne je, že ak sa povie, že o sedemnástej je koniec parlamentu, je koniec parlamentu. Ja nehovorím, aby niekto nemal rozpravu, ale keď sa dohodneme na grémiu alebo kdekoľvek, že niečo končí, tak končí. A nehnevajte sa, možno predstavte si tu, že by tu prišli deti z východu spievať koledy, a predstavte si, že by tu čakali, lebo my sa nevieme dohodnúť, či končíme o jedenástej, či končíme o sedemnástej, či končíme o devätnástej. Tak ak chcete nejaký program, ak chcete, aby niečo bolo pripravené, tak si potom treba nejak rešpektovať dohody, by sme tu nemohli tie deti držať. A ja aj napriek tomu ďakujem parlamentu, že aj napriek tomu, že ste sa nevedeli dohodnúť, že to tu naťahujete, vyskakujete a chcete sa hádať, že pripravili program, aby na konci, idú Vianoce, sa dôstojne rozlúčili. Ďakujem, pán predseda, a ďakujem zamestnancom parlamentu, ďakujem dáme, ktorá spievala, že sme sa mohli dôstojne rozlúčiť a sme si my mohli poželať veselé Vianoce, ja vám takisto prajem... (Prerušenie vystúpenia časomerom.)
Grendel, Gábor, podpredseda NR SR (2022-09-30):
Záverečné slovo, pán spravodajca? Nie. Prerušujem rokovanie o tomto bode programu. Pristúpime teraz k správe o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2021 . Správa má tlač 1096 a správa výboru má tlač 1096a. Prosím pána predsedu Rady pre rozpočtovú zodpovednosť Jána Tótha, aby správu uviedol.
Kleinert, Dana, poslankyňa NR SR (2024-01-23):
Ďakujem. Toto naťahovanie času je v tom najlepšom slova zmysle dobrým zdrojom informácií na to všetko, čo sa tu môže udiať, a všelijakých key studies a je to teda desivé. Ja som chcela zareagovať na teba, Mária, na to, že tu ty hovoríš o tom, že teda s ministrom školstva sa ideme rozprávať a teda viesť diskusiu a podobne, ale teda áno, nielenže tu nie je teda ten, ktorý by mal byť, ale teda ani sa tu nedá hovoriť o diskusii. Ale keď teda práve tohto ministra školstva spomínaš, tak ja by som chcela k tomu povedať niečo, resp. spýtať sa cez teba, že ako je, môže, ako môže takéto niečo obhajovať, ako mu to môže byť takto jedno. Lebo ja chápem, že je v koalícii, kariéra je kariéra, ale on by mal byť prvý ten, kto bude nahlas kričať: Nerobme to, Robo, Peter, Andrej, nebláznite, veď ja tu zastupujem rezort, kde pracujeme s budúcnosťou Slovenska! Zastupujem rezort, kde nám záleží na kvalite škôl a mladých ľuďoch, aby tu ostávali, aby sme zvrátili fakt, že nám každý piaty ostáva vonku a už sa nikdy neobzrie naspäť. A záleží mi na tom, aby sme učili napríklad našich právnikov, ako robiť právo poctivo, odborne a s morálnym záväzkom. A záleží mi na tom, aby sa popritom v praxi nepozerali na to, že my tu robíme presný opak a šliapeme tu po demokracii. Mal by povedať, že mu záleží, ale nepovie, presne tak, ako to nepovie nikto z koalície, lebo im na našej krajine, na jej ľuďoch nezáleží.
Fecko, Martin, poslanec NR SR (2022-03-23):
Takže ja iba krátko, hlasovanie dneska o jedenástej. Ďakujem veľmi pekne.
E. Antošová, poslankyňa: (2004-06-24):
Vážený pán minister, ďakujem vám za odpoveď. Musím povedať, že podobným štýlom ako pán predseda vlády mi utekáte od témy. Neviem, či mám dnes smolu, alebo skutočne tie otázky boli postavené tak, že neviete celkom trafiť to, na čo sa pýtam, ale napriek tomu ešte raz by som vám chcela povedať, aby nám to bolo všetkým jasné, že táto moja otázka smerovala práve k správe o súčasnom stave sociálno-ekonomickej úrovne v jednotlivých regiónoch Slovenska, ktorú ste aj vy spomínali. Tejto správe sme sa venovali aj vo výbore pre verejnú správu a vrátili sme ju dopracovať a ja som tam, už tam na tomto rokovaní výboru podotkla, že táto správa je kontroverzná a taká rozporuplná a sama sebe si protirečí. Vy ste hovorili o takom jednom alebo o jednom dôležitom ukazovateli, ako je nezamestnanosť. Povedali ste, že pozeráme sa na to mylným spôsobom. Jedni ju hodnotia tak, tento ukazovateľ hodnotia tak, druhí onak, čiže nechajme tento ukazovateľ... (Vystúpenie prerušené časomierou.)
Grendel, Gábor, podpredseda NR SR (2021-06-15):
Pani poslankyňa Kozelová nie je v sále. Pani poslankyňa Jana Bittó Cigániková.
Janiš, Stanislav, poslanec NR SR (2011-07-07):
Budeme teraz hlasovať o bode 2 pozmeňujúceho návrhu kolegyne Rosovej.
Zmajkovičová, Renáta, podpredsedníčka NR SR (2012-08-09):
V rozprave vystúpi pán poslanec Kaník, pripraví sa pán poslanec Fedor. Pán poslanec Kaník, máte slovo, nech sa páči.
Bugár Béla, podpredseda NR SR (2017-03-29):
Nech sa páči, prezentujme sa a hlasujme o týchto bodoch zo spoločnej správy. (Hlasovanie.) Prítomných 147 poslancov, za 89, proti 1, zdržalo sa 57 poslancov. Tieto body sme schválili.
Pellegrini, Peter, predseda NR SR (2015-03-19):
S reakciou na faktické pani poslankyňa Mezenská, nech sa páči.
P. Paška, predseda NR SR: (2007-06-29):
Poprosím pána Petra Markoviča, aby informoval Národnú radu o výsledku prerokovania správy vo výboroch.
Goga, Pavol, poslanec NR SR (2018-02-07):
Teraz pristúpime k hlasovaniu o návrhoch uvedených v spoločnej správe. Gestorský výbor odporúčal o návrhu uvedenom v štvrtej časti spoločnej správy hlasovať s odporúčaním ho schváliť. Pán podpredseda, prosím, dajte hlasovať o tomto návrhu uvedenom v spoločnej správe s odporúčaním gestorského výboru schváliť.
J. Kvorka, poslanec: (2007-07-02):
Po druhé. Keď sa tu bavíme o zdravotníctve, tak v prvom rade, pán poslanec, ja ako človek, ktorý nie je lekár a odborník tak ako vy, keď počujem slovo zdravotníctvo, tak v prvom rade sa mi predstaví pomoc ľuďom, všetkým ľuďom, všetkým nám, ktorí tuná v tejto spoločnosti sa pohybujeme, ale v prvom rade ľuďom, ktorí to najviac potrebujú. A to sú ľudia, ktorí sú vekovo starší, to sú ľudia, ktorí počas celého svojho života do sociálnych poisťovní platili svoje príspevky, to sú ľudia, ktorí počas pôsobenia vašej vlády jednoducho boli postihovaní. Veď vy veľmi dobre viete, tie vaše slávne Zajacove reformy aké mali dopad na týchto obyčajných ľudí. Viete, hovoríte, že Smer tu klame, že Smer nehovorí pravdu. Práve, naopak, nepochopili ste to a vy to zrejme nikdy, páni a dámy z opozície, nepochopíte, že tá pomoc, ktorá sa tým ľuďom robí, o ktorej Smer hovoril v predvolebnej kampani, je napĺňaná. Chcem tým povedať, že všetko toto, čo sme hlásali, všetko toto, čo sme robili, všetko toto spĺňame na rozdiel od vás, a preto nemáme sa za čo hanbiť a ľudia si to vždycky vedia aj oceniť.
Gaborčáková, Soňa, poslankyňa NR SR (2016-10-20):
Ja sa chcem opýtať, problém je s bezdomovcami, ktorým nie je poskytnutá akútna starostlivosť, ale keďže potrebujú následnú starostlivosť a dostávajú sa do nízkoprahových služieb, napríklad do útulku, tam už následne by sme ich nemali prijať, lebo majú teda tie zdravotné problémy. Ako z toho, čo ste čítali, teda to vidíte?
Hrušovský, Pavol, podpredseda NR SR (2010-10-13):
Chcem sa opýtať pána ministra, pána navrhovateľa, či sa chce vyjadriť k rozprave. Nech sa páči, pán podpredseda vlády, máte slovo.
Pellegrini, Peter, predseda NR SR (2015-12-01):
Pán poslanec, chcem vás upozorniť, že je 12.00 hodín. Môžete to ešte dokončiť, ak nebudete veľmi dlho hovoriť. Nech sa páči.
R. Zajac, minister zdravotníctva SR: (2005-06-29):
Hovorím to preto, že naozaj aj tu je kritika oprávnená, ten zákon nebol dobrý ani v prvom znení po rýchlej novele, a ani teraz nebude ideálny. Je veľmi komplikovaný, pretože sme chceli dosiahnuť jednu vec, o ktorej dnes začínam pochybovať, či pridaná hodnota z takzvaného ročného zúčtovania nebude menšia ako významný prínos do fondov, ako sú náklady s tým spojené, ale aj hlavne komplikácie, ktoré budú musieť niektorí občania absolvovať. Ja by som to celkom vysvetlil. Zákon je technicky tam, ťažko môžeme nejakú politiku vidieť. Najväčší problém, ktorý je, sú súbehy. Súbehy. Jeden občan môže v jednom mesiaci byť práceneschopný, teda poistencom štátu, môže byť nezamestnaný, bude poistencom štátu, môže byť dobrovoľne nezamestnaný, bude poistencom sám sebe, môže byť zamestnaný a bude poistencom zamestnávateľa a môže byť SZČO a bude poistencom sám sebe. A ešte to môže mať v rôznych úväzkoch a s rôznou kombináciou príjmov. Z tohto dôvodu možno to, čo sme si vedeli povedať aj s opozíciou, myslím tým konkrétne pána poslanca Pašku, je možno tá výhoda ročného zúčtovania tak technologicky náročná, že s tým bude problém. Druhá vec k tomu, chceme a máme, je, aby každý bol poistencom niekoho. Ja som niekoľko stokrát musel zdôrazniť, že doteraz štát nepoznal a ešte ani nepozná svojich poistencov. Bolo to robené vždy len v balíku, tu máte 20 miliárd, deľte, aj informačné systémy, ale aj postavenie. To znamená, to je druhá vec, ktorú sme tu vyriešili, a to zase hovorím ako prídavnú hodnotu plus, že po tomto roku bude úplne jasné, koľko poistencov má vlastne štát a potom ten vzorec pre budúci rok je projektovaný 636 korún per kapitál a mesiac, to znamená niečo na úrovni 7,8-tisíca korún, bude úplne jasné, za koľkých ľudí sa vlastne platí. Treťou výhodou je, že sa konečne občania, ale aj poisťovne dozvedia, na koho konkrétne došli peniaze pred prerozdelením a v akej výške, teda takzvaný primárny účet poistenca na príjmovej stránke. Je ale pravda, že aj Všeobecná zdravotná poisťovňa ako najväčšia poisťovňa, ktorá vynaložila už skoro vyše miliardy na informačné systémy, nešťastným a hlúpym spôsobom vyberané, že došlo aj k porušeniu zákona, aj všetko, čo s tým súvisí, dodnes nie je schopná čisto poznať každodennú úhradu za poistenca kedy, v akom režime bol. Prísľub je, že od septembra, preto sme aj súhlasili s posunutím účinnosti. To len hovorím preto, že zdravotné poistenie ako technicky, technologicky a filozoficky nie je nebezpečný zákon, pokiaľ platí spoločenská dohoda 10 plus 4, 4 z minimálky a tak ďalej, je technologicky veľmi, veľmi komplikovaný, a teda každú kritiku, ktorou by ste ma chceli kritizovať za zlý zákon, tu prijímam vopred. Ďakujem pekne.
Kuffa, Štefan, poslanec NR SR (2015-02-10):
Ďakujem za slovo. Ja si na rozdiel od svojich kolegov myslím, že kolega Jozef Mikloško má v zahraničnej politike jasno. A to, že má iný názor, to neznamená, že má v tom nejasno, ale má iný názor, ktorý sa tuná veľakrát aj nerešpektuje. Už ako druhý rečník dotkol sa toho problému, ktorý sa udial v Paríži v Charlie Hebdo. A to je naozaj, aj ja som sa nad touto vecou zamyslel a tiež si myslím a oprávnene si myslím, že ten multikulturalizmus zlyhal. Aj toto je faktom toho. Na jednej strane chceme byť nasilu vtipní, ako chcela byť táto redakcia, a na druhej strane urážame ako tých druhých. A to nejde. Jednoducho vidíme, že došlo k vážnemu konfliktu. Konfliktu dvoch kultúr, dvoch náboženstiev. A to by sme nemali robiť. Mali by sme si ctiť a vážiť aj toho druhého, aj s jeho iným názorom. A sankcie voči Rusku, tak ako si to spomenul, aj ja sa domnievam, že naopak, posilnia Rusov a zjednotia a nepoložia ich na kolená, tak ako by sme sa domnievali. Myslím si, že mnohé západné firmy, tie budú, ktoré budú na kolenách plakať, ktoré zložia vlastne tieto sankcie. Rusko nemôžme vnímať ako nepriateľa. S tým nesúhlasím. A naozaj Ukrajinu, aby sme nasilu teraz presadzovali a preferovali, aby sa stala členskou krajinou NATO, v tejto chvíli vôbec na to nie je vhodná príležitosť. Iba slepý nevidí naozaj, aký prebieha zápas medzi Východom a Západom. Odzneli tuná názory, že Slovensko patrí jednoznačne k Západu. Ja zastanem iný názor a som presvedčený o tom, že Slovensko je predovšetkým mostom, ktorý spája Západ s Východom. A my nemôžme byť tí, ktorí sa budeme na Rusov dívať ako na nepriateľov.